România a produs, în primul trimestru din 2024, o cantitate de ţiţei de 682.400 de tone echivalent petrol (tep), cu 23.900 tep mai mică (-3,4%) faţă de cea din perioada similară a anului anterior, conform datelor centralizate de Institutul Naţional de Statistică (INS).
Importurile de ţiţei au depăşit, în perioada menţionată, 1,773 milioane tep, fiind cu 315.700 tep sub cele consemnate în ianuarie-martie 2023 (-15,1%).
Conform ultimei Prognoze a echilibrului energetic, publicate de Comisia Naţională de Strategie şi Prognoză (CNSP), producţia de ţiţei a României se va situa pe o traiectorie descendentă până în 2026, cu un ritm mediu anual de -2,2%, consecinţă a declinului natural al zăcămintelor şi menţinerii unităţilor existente de producţie.
Astfel, în 2024, producţia va fi de 2,98 milioane tep (-2,3% faţă de anul anterior), în 2025 de 2,91 milioane tep (-2,3%) şi în 2026 de 2,855 milioane tep (-2%).
Pe de altă parte, pentru importul de ţiţei, CNSP estimează o creştere în perioada menţionată cu un ritm mediu anual de 4,1%.
Pentru anul 2024 sunt estimate în ultima Prognoză a echilibrului energetic importuri de 9,65 milioane tep (+4,7%), pentru 2025 de 10 milioane tep (+3,6%), iar pentru 2026 de 10,3 milioane tep (+3%).
...citeste mai departe despre "Scad importurile de țiței ale României. Cum stăm cu producția" pe Ziare.com